(vovworld)- ເພື່ອຮັກສາ ແລະ ສືບຕໍ່ເພີ່ມພູນຄູນສ້າງສາຍພົວພັນແບບພິເສດ ຫວຽດນາມ - ລາວ, ແຕ່ປີ 2007, ສອງປະເທດ ຫວຽດນາມ ແລະ ລາວ ໄດ້ສົມທົບກັນຈັດຕັ້ງການຄົ້ນຄ້ວາຮຽບຮຽງປະຫວັດສາດສາຍພົວພັນແບບພິເສດ ຫວຽດນາມ - ລາວ, ລາວ - ຫວຽດນາມໄລຍະແຕ່ປີ 1930 - 2007. ນີ້ແມ່ນໂຄງການມີຄຸນຄ່າດ້ານປະຫວັດສາດ, ການເມືອງ, ວິທະຍາສາດ ແລະ ມີຄວາມໝາຍພຶດຕິກຳຢ່າງເລິກເຊິ່ງ, ແມ່ນສານສົ່ງເຖິງຄົນລຸ້ນຫລັງກ່ຽວກັບຄວາມສາມັກຄີມິດຕະພາບ ຫວຽດນາມ - ລາວ.
ພາຍຫລັງ 4 ປີແຫ່ງການຜັນຂະຫຍາຍ, ໂດຍມີການເຂົ້າຮ່ວມຂອງນັກຄຸ້ມຄອງ, ນັກວິທະຍາສາດຂອງສອງປະເທດ ພ້ອມກັບການປະກອບສ່ວນຢ່າງຕັ້ງຫນ້າຂອງບັນດາພະຍານປະຫວັດສາດ, ຜູ້ຊ່ຽວຊານ, ທະຫານອາສາສະໝັກ ແລະ ປະຊາຊົນສອງປະເທດ, ໂຄງການຮຽບຮຽງປະຫວັດສາດສາຍພົວພັນແບບພິເສດ ຫວຽດນາມ - ລາວໄລຍະ 1930 - 2007 ໄດ້ສຳເລັດຢ່າງເປັນທາງການເມື່ອວັນທີ 7/6/2011. ໂຄງການລວມມີ 6 ຢ່າງຄື: ປື້ມປະຫວັດສາດຕົ້ນຕໍ່, ປື້ມສັງລວມເອກະສານພັກ ແລະ ລັດ, ປື້ມປະມວນເຫດການປະຫວັດສາດ, ປື້ມສັງລວມບົດຊົງຈຳ, ປື້ມສັງລວມບົດຂຽນ, ປື້ມສັງລວມຮູບພາບ ແລະ ຮູບເງົາເອກະ ສານ, ແລະ ໄດ້ພີມເປັນ 3 ພາສາຄື: ຫວຽດນາມ, ອັງກິດ ແລະ ລາວ.
ບັນດາຜະລິດຕະພັນລວມມີ: ແຫລ່ງຂໍ້ມູນ, ເອກະສານປະຫວັດສາດທີ່ອຸດົມສົມບູນ, ຫລາຍຮູບຫລາຍແບບ ໃນນັ້ນ ມີບັນດາເອກະສານໄດ້ຮັບການປະກາດເປັນຄັ້ງທຳອິດ, ສ່ອງແສງໃຫ້ເຫັນວິວັດທະນາການສ້າງສາ ແລະ ພັດທະນາສາຍພົວພັນແບບພິເສດ ຫວຽດນາມ - ລາວ, ລາວ - ຫວຽດນາມ ຜ່ານບັນດາໄລຍະປະຫວັດສາດໃນທຸກຂົງເຂດແຕ່ປີ 1930 - 2007. ໃນວິວັດການຮຽບຮຽງໂຄງການ, ການນຳສອງປະເທດ ແລະ ບັນດາຂະແຫນງການກ່ຽວຂ້ອງໄດ້ມີຄວາມເອົາໃຈໃສ່ເປັນພິເສດ. ທ່ານປະທານປະເທດ ຫວຽດນາມ ເຈືອງເຕີນຊາງ ເນັ້ນຫນັກວ່າ: ໂຄງການຮຽບຮຽງປະຫວັດສາດສາຍພົວພັນແບບພິເສດ ຫວຽດນາມ - ລາວ ໄດ້ຮັບການປະຕິບັດດ້ວຍຈຸດປະສົງຄົ້ນຄ້ວາ, ສະຫລຸບ ບັນດາເຫດການປະຫວັດສາດຢ່າງຄົບຖ້ວນພາວະວິໄສ ແລະ ຖືກຕ້ອງ, ສັງລວມບັນດາບົດຮຽນຂອງສາຍພົວພັນສາມັກຄີແບບພິເສດບໍລິສຸດຜຸດຜ່ອງລະຫວ່າງສອງພັກ, ສອງລັດ ແລະ ປະຊາຊົນສອງປະເທດ ຫວຽດນາມ ແລະ ລາວ ໃນພາລະກິດປະຕິວັດອັນສະຫງ່າລາສີຂອງສອງປະເທດໃນຕະຫລອດ 80 ປີຜ່ານມາ. ທ່ານປະທານປະເທດ ເຈືອງເຕີນຊາງ ເນັ້ນຫນັກວ່າ:
“ໂຄງການຮຽບຮຽງປະຫວັດສາດສາຍພົວພັນແບບພິເສດ ຫວຽດນາມ - ລາວ ເພື່ອຮັບຮູ້ ແລະ ເຊີດຊູບັນດາການປະກອບສ່ວນ, ການເສຍສະຫລະເລືອດເນື້ອຂອງປະຊາຊົນ, ນັກຮົບສອງປະເທດໃນຊຸມປີແຫ່ງການຕໍ່ສູ້ທີ່ຫຍຸ້ງຍາກລຳບາກເພື່ອຍາດເອົາເອກະລາດ ເສລີພາບ, ບໍ່ໃຫ້ວິລະກຳໃດໆ, ການເສຍສະຫລະໃດໆຂອງປະຊາຊົນ, ນັກຮົບສອງປະເທດຖືກຫລົງລືມ ແລະ ເຮັດໃຫ້ເອກະສານປະຫວັດສາດມີລັກສະນະຊື່ຕົງ, ດຶງດູດໃຈເພື່ອໂຄສະນາສຶກສາໃຫ້ຄົນລຸ້ນຫນຸ່ມສອງປະເທດມີສະຕິຄວາມຮັບຮູ້ໃນການຮັກສາສາຍພົວພັນແບບພິເສດລະຫວ່າງສອງປະເທດ.”
ເພື່ອໃຫ້ບັນດາຜະລິດຕະພັນຂອງ ໂຄງການຮຽບຮຽງປະຫວັດສາດສາຍພົວພັນແບບພິເສດ ຫວຽດນາມ - ລາວເສີມຂະຫຍາຍຄຸນຄ່າຢ່າງແທດຈິງ, ທ່ານບຸນຍັງ ວໍລະຈິດ, ຮອງປະທານປະເທດ ສປປ ລາວ ຂໍໃຫ້ເອົາໃຈໃສ່ວ່າ: ບັນດາຂະແຫນງການ, ຂັ້ນຕ່າງໆຂອງສອງປະເທດ ຕ້ອງຊີ້ນຳຈັດຕັ້ງການເຄື່ອນໄຫວໂຄສະນາກ່ຽວກັບບັນດາຜະລິດຕະພັນດັ່ງກ່າວເປັນຢ່າງດີ.
ສຽງທ່ານບຸນຍັງ ວໍລະຈິດ
ໂຄງການຮຽບຮຽງປະຫວັດສາດສາຍພົວພັນແບບພິເສດ ຫວຽດນາມ -ລາວ ແມ່ນຫນຶ່ງໃນບັນດາການເຄື່ອນໄຫວທີ່ມີຄວາມໝາຍເພື່ອຂ່ຳນັບຮັບຕ້ອນປີສາມັກຄີມິດຕະພາບ ຫວຽດນາມ - ລາວ 2012. ພາຍຫລັງ ໂຄງການຮຽບຮຽງປະຫວັດສາດສາຍພົວພັນແບບພິເສດ ຫວຽດນາມ - ລາວໄດ້ຮັບການປະກາດ, ບັນດາຂະແຫນງການ, ທຸກຂັ້ນ ແລະ ທ້ອງຖິ່ນຕ່າງໆຂອງສອງປະເທດໄດ້ເຜີຍແຜ່ຢ່າງວ່ອງໄວ ແລະ ກວ້າງຂວາງໃນໝູ່ມະຫາຊົນ. ໂດຍແມ່ນຜູ້ອ່ານຄົນຫນຶ່ງທີ່ໄດ້ສຳພັດໂຄງການດັ່ງກ່າວໂດຍໄວ, ເພື່ອນ ຫງວຽນມີນເຊີນ ນັກສຶກສາມະຫາວິທະຍາໄລວັດທະນະທຳ ຮ່າໂນ້ຍ ໃຫ້ຮູ້້ວ່າ:
“ເມື່ອໄດ້ຮູ້ຂ່າວວ່າ ມີ ໂຄງການຮຽບຮຽງປະຫວັດສາດສາຍພົວພັນແບບພິເສດ ຫວຽດນາມ - ລາວ, ນອ້ງໄດ້ຊອກຮູ້ເພື່ອອ່ານ ແລະ ຄົ້ນຄ້ວາ. ໂຄງການຮຽບຮຽງປະຫວັດສາດສາຍພົວພັນແບບພິເສດ ຫວຽດນາມ - ລາວ ແມ່ນເອກະສານອັນລ້ຳຄ່າເພື່ອໃຫ້ລຸ້ນຫນຸ່ມຄືພວກນ້ອງເຂົ້າໃຈຢ່າງເລິກເຊິ່ງກ່ຽວກັບສາຍພົວພັນລະຫວ່າງສອງປະເທດ, ພິເສດໃນໄລຍະສົງຄາມທີ່ຫຍຸ້ງຍາກກາກກຳ, ແຕ່ປະຊາຊົນສອງປະເທດ ຫວຽດນາມ ແລະ ລາວ ຍາມໃດກໍຮຽງບ່າຮຽງໄລ່ຮ່ວມທຸກຮ່ວມງສຸກນຳກັນເພື່ອພ້ອມກັນຕໍ່ສູ້ຍາດເອົາເອກະລາດເສລີພາບມາໃຫ້ປະເທດຊາດ.”
ດ້ວຍຄວາມໝາຍພຶດຕິກຳຢ່າງເລິກເຊິ່ງ, ໂຄງການຮຽບຮຽງປະຫວັດສາດສາຍພົວພັນແບບພິເສດ ຫວຽດນາມ - ລາວ ແມ່ນພື້ນຖານເພື່ອສືບຕໍ່ສາຍພົວພັນລະຫວ່າງສອງປະເທດ, ແມ່ນມໍລະດົກອັນລ້ຳຄ່າເຈາະຈີ້ມຫລາຍບັນຫາທີ່ແທດຈິງເພື່ອໝູນໃຊ້ໃນໄລຍະປະຈຸບັນ ແລະ ອະນາຄົດຂອງສອງປະເທດ. ພ້ອມກັນນັ້ນ ໂຄງການຮຽບຮຽງປະຫວັດສາດສາຍພົວພັນແບບພິເສດ ຫວຽດນາມ ແລະ ລາວ ແມ່ນແຫລ່ງສະຫນອງເອກະສານເພື່ອໃຫ້ເພື່ອນມິດສາກົນເຂົ້າໃຈຈະແຈ້ງກ່ຽວກັບສາຍພົວພັນແບບພິເສດ ລະຫວ່າງສອງປະເທດ ຫວຽດນາມ ແລະ ລາວກວ່າອີກ.